Document ID: /roh_data/filtered/fineweb-2-filterrobots_roh.jsonl.gz/67848

Il Tribunal federal è l'autoritad giudiziala suprema da la Svizra. Tschintg da las set partiziuns dal Tribunal federal sa chattan a la sedia principala a Losanna; las duas partiziuns da dretg social èn installadas a la segunda sedia a Lucerna. Sco dretgira suprema decida il Tribunal federal en ultima instanza davart dispitas giuridicas tranter singuls burgais, tranter burgais ed autoritads statalas sco er davart dispitas tranter ils chantuns u tranter la Confederaziun ed ils chantuns.
(Foto: Roland Zumbühl / CC BY-SA 3.0)